Rikunarita-ORG/Wikinium huggingface dataset:
# Близкый Выход

Темна зелена — традичный Близкый Выход, свѣтла зелена — Середный Выход
**Близкый Выход**, англ. *Near East* — ґеоґрафічне вымеджіня, якым ся означує югозападна часть Азії а таксамо менша часть Африкы (Еґіпет).

Найблизшу ку Середоземному морю часть региона называють тыж *Передным Выходом*.

Точне окреслѣня понятя англ. *Near East* не екзистуе. По Другой свѣтовой войнѣ намѣсто того векшинов хоснують ширше понятя *Середный Выход*, англ. *Middle East*.

Але ани понятя *Середный Выход* не е точно вымеджене, а его границѣ ся можуть посувати зависимо од бѣжной ситуации.

## Одказы

* **Near East** (по англицкы).  [перевірено 2019-11-24].
* **Middle East** (по англицкы).  [перевірено 2019-11-24].
* **Blizky Vychod**, portal (по словацкы).  [перевірено 2019-11-23].

## Референции
# Бразілія

Бразілія
**Бразілія** (*Brasil*, офіціалнов назвов **Бразільска федератівна републіка**, *República Federativa do Brasil*) — федератівна републіка, найвекшый і найлюднатїшый штат Южной Америкы. На севері сусїдить з Французьсков Ґваянов, Сурінамом, Ґваянов, Венезуелов і Колумбіов, на западї з Перу, Болівіов і Параґваём, на югу з Арґентінов і Уруґваём.

 *Тота статя є затля „Стыржень“. Поможте Вікіпедії так, же єй доповните і росшырите*.
# Сонцестояня

Нахыл оси (ε=23°27'), главны землеписны паралелы и полога сопротив Сонця (зображено в диспропорции)
**Сонцесто́яня**, синонимы: сонцезворóт, слункóви преóбрат (бачванске) солнцеворóт (давноруске), солсти́ций (латинске solsticium) — астрономична подѣя, коли Сонце над горизонтом в полудне досягне максималну (влѣтѣ) або минималну (взимѣ) вышку.

## В астрономии

Лѣтня и зимушна точкы сонцестояняПонеже земна ось нахылена односно еклиптикы о 23,5° (приблизно) Сонце бывать раз в року в зенитѣ на зворотнику Рака (точка лѣтнього сонцестояня), а другый раз — на зворотнику Козорога (точка зимушного сонцестояня), котры мають приблизно тоту географичну широкость на сѣвер и на юг од земного екватора. Перва точка досягать ся 20–21. юна, друга — 21–22. децембра. Тоты точкы поважують зачатком лѣта и зимы. Часова неточность спричинена тым, же тропичный рок и рок григорианского календаря суть не цѣлком еднакы, а тыж суть нерегуларности в руху Землѣ.
Етимология и обсервацияКедь в указаный час будеме даколькы днѣ по собѣ позоровати, як высоко подниме ся Сонце в полудне (углова величина), увидиме, же вышка каждый день *росте*, пак на день-два *стане*, аж наконець *зачне малѣти*. Од того *станя* в кулминачной точцѣ походить назва *сонцестояня*. Около 21. юна в середных широкостях сѣверной полукулѣ день найдовжый, а около 21. децембра — найкуртшый (на южной полукули обернено).
## В обрядах

Около точок сонцестояня находять ся свята Рождества Христова (взимѣ) и Рождество Иоанна Крестителя, Ивандень/Яна, Русаля (влѣтѣ).

## Жерела и одказы

* **Климишин І.А., Корсунь А.О.** (ред.) Астрономічний енциклопедичний словник — Львів : Голов. астроном. обсерваторія НАН України : Львів. нац. ун-т ім. Івана Франка, 2003. — 548 c. ISBN 966-613-263-X укр.

Климишин І.А., Корсунь А.О. (2003). Сонцестояння, с. 431 (по украинскы) (PDF). Львів. нац. ун-т ім. Івана Франка.  [перевірено 2019-12-25].
* **Жаров В. Е.**: Солнцестояние. // Большая российская энциклопедия. Том 30. Москва, 2015, с. 660. русс.
* **ЭСБЕ/Солнцестояния** //Энциклопедический словарь Брокгауза и Ефрона, т. XXXa (1900): Слюз — София Палеолог, с. 779/ русс.

## Референции